turjo4nis/wikipedia-bn-dump-20250701 huggingface dataset:
শামুকতলা রোড জংশন রেলওয়ে স্টেশন

শামুকতলা রোড হল ভারতের পশ্চিমবঙ্গ রাজ্যের আলিপুরদুয়ার জেলার একটি রেল জংশন স্টেশন।

ইতিহাস
১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ  মিটার গেজ লাইন। এটি ফকিরাগ্রাম জংশন রেলওয়ে স্টেশনকে  কিষাণগঞ্জ রেলওয়ে স্টেশনের সঙ্গে যুক্ত করেছিল। ২০০৩-০৬ সালে এই রুটটিকে  ব্রডগেজে রূপান্তরিত করা হয়।

১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।

তথ্যসূত্র

বহিঃসংযোগ
  Trains at Samuktala Road

পশ্চিমবঙ্গের জংশন রেলওয়ে স্টেশন
আলিপুরদুয়ার জেলার রেলওয়ে স্টেশন
আলিপুরদুয়ার রেলওয়ে বিভাগ
বডাগা ভাষা

বডাগা (তামিল: படகா, কন্নড়: ಬಡಗ ) একটি দক্ষিণী দ্রাবিড়ীয় ভাষা, তামিল নাড়ুর নীলগিরি পাহাড়ের প্রায় ৪০০,০০০ জন অধিবাসি এই ভাষায় কথা বলে। পাশ্ববর্তী কন্নড় ভাষার সাথে মিল থাকার জন্য পূর্বে বাদাগা ভাষাকে কন্নড় ভাষার উপভাষা হিসেবে বিবেচনা করা হতো। এখন এটি স্বাধীন ভাষা হিসেবে শনাক্ত হয়েছে। বডাগা আদিবাসিগণ এই ভাষায় কথা বলে ভাষাটির নামকরণ করা হয়েছে বাদাগা ভাষা।

শব্দ
বাগাদা ভাষায় পাঁচটি স্বরবর্ণ আছে যাদের সবারই অর্ধ এবং পূর্ণ উচ্চারণ রীতি আছে।

লিপি
ইংরেজি ভাষা এবং কন্নড় ভাষার উপর ভিত্তি করে বাদাগা ভাষার লিখিত রূপ প্রচলনের বেশ কয়েকটি উদ্যোগ নেয়া হয়েছে। কন্নড় লিপি ব্যবহার করে প্রথম মুদ্রিত বই “অঙ্গ কার্তাগিব্বা ইয়েসু ক্রিস্টানা ওল্লেয়ে সুদ্দিয়া পুস্তাকা”। ১৮৯০ সালে ম্যাঙ্গালুরুর বেসিল মিশান প্রেস বইখানা প্রকাশ করে।

কন্নড় লিপিতে প্রকাশিত বইয়ের তালিকাঃ
 অঙ্গ কার্তাগিব্বা ইয়েসু ক্রিস্টানা ওল্লেয়ে সুদ্দিয়া পুস্তাকা
 জোনাহ
 মানা কন্নড়ি
 মার্কা বারেদা লোকা র‍্যাটচাঙ্গানা কাড়ে 
 জিয়ন

বাগাদা লিপি প্রচলনের একটা উদ্যোগঃ [Badaga_script-_Vowels_and_Consonants_(jeeva_Swara_and_Dheha_Swara)]

[Jeevadhehagalu]

অভিধান
বাদাগা ভাষার উপর বেশ পড়াশোনা হয়েছে, প্রধানত খ্রিস্টান মিশনারিরাই এক কাজটি করেছিলো। ঊনবিংশ শতকের শেষ ভাগে বেশ কিছু বাদাগা-ইংরেজি অভিধান রচিত হয়েছে।

তথ্যসূত্র

বহিঃসংযোগ

  বাদাগা সামাজিক ওয়েবসাইট
 Online community of Badagas worldwide
 বাদাগা সাহিত্য

কন্নড় ভাষা
বিপন্নপ্রায় ভাষা
তামিলনাড়ুর ভাষা
দ্রাবিড় ভাষাসমূহ
একাডেমিয়া.এডু

Academia.edu হচ্ছে একাডেমিক পড়াশোনার জন্য একটি সামাজিক যোগাযোগের ওয়েবসাইট। এটি ২০০৮ এর সেপ্টেম্বরে প্রকাশ করা হয়। এপ্রিল ২০১৫ এর হিসেব অনুযায়ী এখন এর নিবন্ধিত ব্যবহারকারীর সংখ্যা ২১০ লক্ষেরও অধিক।  এই প্ল্যাটফর্মটি গবেষণাপত্র শেয়ার করা, সেগুলোর উপর প্রতিক্রিয়া উপলধ্ব করা এবং কোনো নির্দিষ্ট ক্ষেত্রের (যেমন, পদার্থবিজ্ঞান, গণিত, জ্যোতির্বিজ্ঞান, তড়িৎ প্রকৌশল ইত্যাদি) গবেষণা অনুসরণ করায় ব্যবহার করা যায়। Academia.edu প্রতিষ্ঠিত করেন রিচার্ড প্রাইস, যিনি প্রাথমিকভাবে Spark Ventures, ব্রেন্ট হবারম্যান এবং অন্যান্যদের কাছ থেকে ৬ লক্ষ ডলার তহবিল সংগ্রহ করেন।

তহবিলের ইতিহাস 
২০১১র নভেম্বরে, Academia.edu ৪৫ লক্ষ ডলার পায় Spark Capital এবং True Ventures এর পক্ষ থেকে।  এর পূর্বে, Spark Ventures এবং Angel investors সহ মার্ক শাটলওর্থ, থমাস লেহরম্যান এবং রুপার্ট পেনান্ট-রি এর কাছ থেকে ২২ লক্ষ ডলার নেয়া হয়। মার্চ ২০১৪ এর তথ্যানুসারে, Academia.edu ১৭৭ লক্ষ ডলার অর্থলাভ করে Khosla Ventures, True Ventures, Spark Ventures, Spark Capital এবং Rupert Pennant-Rea এর নিকট থেকে।

উন্মুক্ত বিজ্ঞান 
Academia.edu একটি উন্মুক্ত বিজ্ঞান বা মুক্ত প্রবেশাধিকার দানকারী। জরুরী প্রয়োজনে গবেষণাপত্রের উপর মতামত, গুণ যাচাই ও পরামর্শ চাওয়ার জন্য দারুণ।

অভ্যর্থনা 
TechCrunch মন্তব্য করে যে Academia.edu কার্যকর, ফলপ্রসূ, ক্রিয়াশীল উপায়ে গবেষণা আদানপ্রদানের একটি পথ করে দিয়েছে। এটা গবেষকদের তাদের গবেষণাপত্র কতজন পড়ছে এবং ব্যবহার করে কাজে লাগাচ্ছে তার হদিস রাখতে সুবিধাজনক। আবার গুগল সার্চ রেজাল্টেও ভাল গুরুত্ব পায় এগুলো। Academia.edu কে সামাজিক যোগাযোগের আদর্শ এবং একাডেমিক নিয়মের সংযোজনের প্রতিফলক বলে মনে করা হয়।

ডোমেইন নাম 
Academia.edu কোনো বিশ্ববিদ্যালয় বা উচ্চশিক্ষার প্রতিষ্ঠান নয়। ১৯৯৯ সালে ডোমেইনের নাম "Academia.edu" দিয়ে নিবন্ধিত করা হয়।

আরো দেখুন 
 figshare
 Mendeley
 ResearchGate
 MyScienceWork
 SSRN
 HAL
 arXiv
 viXra
 Quartzy
 PLOS ONE

তথ্যসূত্র

বহিঃস্থ লিংকসমূহ 
 

পাণ্ডিত্যপূর্ণ যোগাযোগ
ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
২০০৮-এ প্রতিষ্ঠিত ইন্টারনেট সম্পত্তি
মার্কিন সামাজিক নেটওয়ার্কিং ওয়েবসাইট
পেশাদার নেটওয়ার্ক
মার্কিন যুক্তরাষ্ট্রের সামাজিক যোগাযোগ মাধ্যম কোম্পানি
সান ফ্রান্সিস্কো ভিত্তিক কোম্পানি
নখবল্লরি

নখবল্লরি (দ্বিপদ নাম:Heliconia rostrata, ) হচ্ছে হেলিকনিয়াসি পরিবারের একটি উদ্ভিদ প্রজাতি। এদের আদি নিবাস হচ্ছে পেরু, বলিভিয়া, কলম্বিয়া ও ইকুয়েডর, এবং এটি পুয়ের্তে রিকোতে প্রকৃতিকৃত।

বিবরণ
নখবল্লরি ক্রান্তীয় আমেরিকার প্রজাতি। গাছ প্রায় ৪ মিটার পর্যন্ত উঁচু ও খাড়া হয়। পাতা কলাগাছের পাতার মতো, লম্বা ডাঁটার আগায় আয়তকার ফলক। মঞ্জরিপত্র বড়, নৌকাকার, লাল, আগা সবুজ। ঝুলন্ত মঞ্জরিধর এই প্রজাতিটির মঞ্জরিপত্র উজ্জ্বল লাল। ফুলের মধু হামিংবার্ডসহ অনেক পাখির প্রিয়। এটি বলিভিয়ার জাতীয় ফুল। সেখানকার স্থানীয় নাম, পাটুজু।

চিত্রশালা

তথ্যসূত্র

হেলিকনিয়া রস্ট্রাটা
বলিভিয়ার উদ্ভিদ
পেরুর উদ্ভিদ
কলম্বিয়ার উদ্ভিদ
পুয়ের্তো রিকোর উদ্ভিদ
ইকুয়েডরের উদ্ভিদ
চ
উদ্যান উদ্ভিদ
১৮০২-এ বর্ণিত উদ্ভিদ
আলংকারিক উদ্ভিদ
পিকু

পিকু সুজিত সরকার পরিচালিত ২০১৫ সালে মুক্তিপ্রাপ্ত ভারতীয় হাস্যরস্যাত্মক-নাটকীয় চলচ্চিত্র। চলচ্চিত্রটিতে দীপিকা পাড়ুকন দিল্লীতে বসবাসকারী নামমাত্র একজন বাঙালী স্থপতি এবং অমিতাভ বচ্চন একজন বিষণ্ণপ্রকৃতির পিতার চরিত্রে অভিনয় করেছেন। ইরফান খান, মৌসুমী চট্টোপাধ্যায় এবং যীশু সেনগুপ্ত সহ-তারকা হিসেবে অভিনয় করেছেন। পিকু ২০১৫ সালের ৮ মে প্রেক্ষাগৃহে মুক্তিলাভ করে এবং ব্যাপকভাবে সমালোচকদের প্রশংসা কুড়ান। চলচ্চিত্রটি মুক্তিলাভের পর থেকে এখনও পর্যন্ত  আয় করেছে।

কাহিনী সংক্ষেপ
পিকু ব্যানার্জী (দীপিকা পাড়ুকন) একজন বাঙালী স্থপতি যিনি তার ৭০ বছর বয়সী পিতা ভাস্কর (অমিতাভ বচ্চন) এর সাথে দিল্লিতে বসবাস করছেন। পিকু তার পিতাকে খুবই ভালবাসেন কারণ তার মাতা পৃথিবীতে বেচে নেই। কিন্তু তার পিতার বয়সের ভারে বিভিন্ন ইন্দ্রিয়ের কম কাজ করার কারণে মাঝেমধ্যে তার পিতার সাথে অত্যন্ত বিরক্তিকর অবস্থার মধ্যে পড়তে হয়। তার সহকর্মী সৈয়দ আফরোজ (যীশু সেনগুপ্ত) একজন ভাল বন্ধু এবং তিনি সৈয়দ এর বন্ধুদের নিয়মিত ক্লায়েন্ট। রানা (ইরফান খান) একজন ট্যাক্সি ব্যবসায়ী। রানা পিকুর মত মা এবং বোনদের নিয়ে নানাবিধ সমস্যার মধ্যে দিনানিপাত এর ইত্যাদি বিষয় নিয়ে গড়ে উঠেছে কাহিনী।

শ্রেষ্ঠাংশে
 অমিতাভ বচ্চন - ভাস্কর ব্যানার্জী
 দীপিকা পাড়ুকন - পিকু ব্যানার্জী
 ইরফান খান - রানা চৌধুরী
 মৌসুমী চট্টোপাধ্যায় - ছবি মাসি
 বলেন্দ্র সিংহ - বুধন
 রঘুনির যাদব - ড. শ্রীবাস্তব
 যীশু সেনগুপ্ত - সৈয়দ আফরোজ
 অনিরুদ্ধ রায় চৌধুরী - নবেন্দু
 অক্ষয় ওবেরয় - বিশেষ উপস্থিতি

সঙ্গীত
অনুপম রায় চলচ্চিত্রটির সঙ্গীত রচনা করেছেন।

চলচ্চিত্রটির সম্পূর্ণ সাউন্ডট্রাক লিখেছেন অনুপম রায়। এটির প্রথম গান "জার্নি সং", ২০১৫ সালের এপ্রিলে মুক্তি দেওয়া হয়। এছাড়াও অফিসিয়ালি সঙ্গীত অ্যালবাম ২০১৫ সালের ২১ এপ্রিল মুক্তি দেওয়া হয়।

বক্স অফিস সংগ্রহ
পিকু উদ্বোধনী দিনে ভারতে  আয় করে। শনিবারে চলচ্চিত্রিটি আয় করে  রবিবারে এটি আয় করে , যার ফলে ঘরোয়া সাপ্তাহিক আয় দাড়ায় । আন্তর্জাতিকভাবে পিকু ২০১৫ সালের বলিউড চলচ্চিত্রের সবচেয়ে বেশি সাপ্তাাহিক আয়ের ছবির মর্যাদা পায়, এটি আয় করে US$2 মিলিয়ন ডলার। বক্স অফিস ভারতের রিপোর্ট মোতাবেক টলচ্চিত্রটি "খুবই ভাল রেকর্ড ধারণ করতে সামর্থ্য হয়। ভারতে ১ম সোমবারে আয় করে , এবং প্রথম সপ্তাহ শেষে এটি আয় করে । ১০ম দিনে ভারতে চলচ্চিত্রটি আয় করে । এটি দ্বিতীয় সপ্তাহে চলচ্চিত্রটি আয় করে  এবং বক্স অফিস ভারত চলচ্চিত্রটি  আয় করবে বলে মন্তবে করেন

হিন্দুস্তান টাইমসের রিপোর্ট মোতাবেক পিকু ১৩ দিনে বিশ্বব্যাপি আয় করেছে ।

তথ্যসূত্র

বহিঃসংযোগ
 
 

২০১৫-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
কলকাতায় ধারণকৃত চলচ্চিত্র
যশ রাজ ফিল্মস পরিবেশিত চলচ্চিত্র
সুজিত সরকার পরিচালিত চলচ্চিত্র
অনুপম রায় সুরারোপিত চলচ্চিত্র
২০১০-এর দশকের হিন্দি ভাষার চলচ্চিত্র
দিল্লিতে ধারণকৃত চলচ্চিত্র
কলাম্বিয়া পিকচার্সের চলচ্চিত্র
বারাণসীতে ধারণকৃত চলচ্চিত্র
আদি ইবনে হাতিম

আদি ইবনে হাতিম (  عدي ابن حاتم الطائي ) ছিলেন আরবের তায়ি গোত্রের একজন নেতা, এবং নবী মুহাম্মাদের একজন সাহাবী। তিনি হলেন কবি হাতিম আল-তায়ি এর পুত্র,  যিনি আরবদের মধ্যে তার দানশীলতা এবং উদারতার জন্য ব্যাপকভাবে পরিচিত ছিলেন। প্রায় ২০ বছর ধরে আদি ইসলামের বিরোধী হিসেবে বহাল ছিলেন। অতঃপর ৬৩০ খ্রিষ্টাব্দে (৯ম হিজরী) তিনি খ্রিস্টধর্ম থেকে ইসলাম ধর্ম গ্রহণ করেন।  

আদি উত্তরাধিকারসূত্রে তার পিতার অবস্থান গ্রহণ করেন এবং তায়ি গোত্রের লোকজন তার অবস্থানের স্বীকৃতি দেন। তার ক্ষমতার একটি অন্যতম অংশ ছিল যে, অতর্কিত যুদ্ধাভিযানসমূহ থেকে তারা যে সকল মালামাল পেত তার এক চতুরাংশ আদিকে দিতে হতো।

খলিফা আবু বকরের সময়ে আদি মুসলিম সেনাবাহিনীতে যোগ দেন। রিদ্দার যুদ্ধসমূহে তিনি অংশগ্রহণ করেন এবং এছাড়াও খালিদ বিন ওয়ালিদের নির্দেশের অধীনে ইরাক আক্রমণে প্রেরিত মুসলিম সেনাবাহিনীর সেনাপতি ছিলেন তিনি। চূড়ান্ত রাশিদুন খলিফা আলী ইবনে আবি তালিবের পক্ষেও তিনি বসরার যুদ্ধে এবং সিফফিনের যুদ্ধে অংশ নেন।

তথ্যসূত্র 

পুরুষ সাহাবা
কবি সাহাবা
সাহাবা
খ্রিস্টধর্ম থেকে ইসলামে ধর্মান্তরিত
আরব-বাইজেন্টাইন যুদ্ধের আরব ব্যক্তি
আমিনা (দ্ব্যর্থতা নিরসন)

আমিনা, যা কখনও কখনও আমেনা বানানেও লেখা হয় (Arabic أمينة), একটি আরবীয় নাম যা নারীদের ক্ষেত্রে ব্যবহৃত হয়; এর অর্থ সত্যবাদী বা বিশ্বাসী।

'আমিনা' দ্বারা বুঝায়:

ব্যক্তি 
 আমিনা - ইসলামের সর্বশেষ নবী মুহাম্মদ-এর মাতা।
 আমিনা গারিব ফাকিম - মরিশাসের ৬ষ্ঠ প্রেসিডেন্ট।
সারে বিশ্ববিদ্যালয়

সারে বিশ্ববিদ্যালয় যুক্তরাজ্যের ইংল্যান্ডের সারের একটি কাউন্টি শহর গিল্ডফোর্ডে অবস্থিত একটি পাবলিক বিশ্ববিদ্যালয়।

তথ্যসূত্র

বহিঃসংযোগ 

 University of Surrey Students' Union – official website
 Guildford School of Acting – official website
 Brief History, a brief history of the University of Surrey.

সারে বিশ্ববিদ্যালয়
১৮৯১-এ প্রতিষ্ঠিত
১৮৯১-এ ইংল্যান্ডে প্রতিষ্ঠিত
১৮৯১-এ প্রতিষ্ঠিত শিক্ষাপ্রতিষ্ঠান
১৮৯১-এ প্রতিষ্ঠিত বিশ্ববিদ্যালয় ও কলেজ
ইসহাক (নবী)

ইসহাক ( or  ) ছিলেন ইসলামের একজন নবী, আদি-পিতা এবং আল্লাহ প্রেরিত পয়গম্বর। ইহুদী, খ্রিস্ট এবং ইসলাম ধর্মমতে ইব্রাহিম তার স্ত্রী সারার নিকট থেকে এই পুত্র লাভ করেন। ইসলাম ধর্মানুসারে ইসহাক অত্যন্ত গুরুত্বপূর্ণ একজন ব্যক্তি হিসাবে চিহ্নিত; কারণ তিনি ও তার বড় সৎভাই ইসমাইল তাদের পিতা ইব্রাহিমের মৃত্যুর পর আল্লাহর বার্তা প্রচার করেন এবং ইসলামের উত্তরাধিকার অব্যাহত রাখেন।

কোরআন-এর বর্ণনায় 
ইসহাক মুসলমানদের পবিত্র ধর্মগ্রন্থ কোরআন-এ মোট পনেরো বার বর্ণিত হয়েছেন; কখনও তার পিতা ইব্রাহিম-এর সাথে, আবার কখনও তার পুত্র ইয়াকুব-এর সাথে।

পাদটীকা 

   () is the traditional Koranic spelling after vocalizing with a super script .  In Modern Standard Arabic, it is normally written  (); IPA: .

গ্রন্থপঞ্জি 
 C.H. Becker, Islamstudien, i, 47
 ZDMG, xxxii, 359, ii
 Encyclopedia of Islam, W. M. Watt, Ishak
 Stories of the Prophets, Kisa'i; Ibn Kathir, The Story of Isaac and Jacob

তথ্যসূত্র

আরও দেখুন 
 বাইবেলের বর্ণনা এবং ইসলাম
 কিংবদন্তি ও ইসলাম
 ইসলামে মুহাম্মদ
 ইসলামে নবী ও রাসূল
 নবীদের কাহিনী

ইসলামের নবি
ইসলামে বাইবেলের ব্যক্তিত্ব
সোমাচন্দ্র ডি সিলভা

দান্দিনিয়াগে সোমাচন্দ্র ডি সিলভা (; জন্ম: ১১ জুন, ১৯৪২) গালে এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। নিয়মিত অধিনায়ক দিলীপ মেন্ডিসের অনুপস্থিতিতে দলকে দুই টেস্টে নেতৃত্ব দিয়েছেন।

দলে তিনি অল-রাউন্ডার হিসেবে ছিলেন। ডানহাতে ব্যাটিংসহ ডানহাতে লেগ স্পিন বোলিংয়ে পারদর্শীতা দেখিয়েছেন ‘ডিএস’ ডাকনামে পরিচিত সোমাচন্দ্র ডি সিলভা। মাইনর কাউন্টি ক্রিকেটে লিঙ্কনশায়ার ও শ্রপশায়ারের পক্ষে খেলেছেন তিনি। গালের মহিন্দ কলেজ ও মোরাতুয়ার প্রিন্স অব ওয়েলস কলেজে অধ্যয়ন করেন। তার বড় দুই ভাই ডি. এইচ. ডি সিলভা ও ডি. পি. ডি সিলভা সিলনের প্রথম-শ্রেণীর ক্রিকেটার ছিলেন।

খেলোয়াড়ী জীবন 
নিউজিল্যান্ড সফরের পূর্বে নিয়মিত অধিনায়ক দিলীপ মেন্ডিস আহত হলে দলের দায়িত্বভার তার উপর বর্তায়। ঐ সফরে দু’টি অর্ধ-শতকসহ তিন উইকেট পান তিনি। তা স্বত্ত্বেও দল ২-০ ব্যবধানে সিরিজে পরাজিত হয়। চল্লিশ বছরের কাছাকাছি বয়সে শ্রীলঙ্কা দল টেস্টের মর্যাদা পায়। এ বয়সে এসেও তিনি প্রথম ১২ টেস্টে শ্রীলঙ্কার পক্ষে খেলেন। এরপর ৪২ বছর বয়সে আন্তর্জাতিক ক্রিকেট থেকে অবসর নেন। অল-রাউন্ডার হিসেবে দলে ভূমিকা রাখলেও তার চেয়ে দশ বছর কমবয়সী রবি রত্নায়েকে শ্রীলঙ্কার প্রথম প্রকৃত অল-রাউন্ডারের মর্যাদা পেয়েছেন।

১৯৭৯ সালের ক্রিকেট বিশ্বকাপে শ্রীলঙ্কা প্রথমবারের মতো টেস্ট খেলুড়ে দেশের বিপক্ষে জয় পায়। দলটি ভারতকে ৪৭ রানে পরাভূত করে। ঐ খেলায় তিনি ২৯ রানের বিনিময়ে দিলীপ বেঙ্গসরকার, ব্রিজেশ প্যাটেল ও মহিন্দর অমরনাথের উইকেট নেন। এরফলে ভারত দল ১৯১ রানে অল-আউট হয়।

১৯৮২ সালে শ্রীলঙ্কা দলের সদস্যরূপে পাকিস্তান গমন করেন। এ সফরে প্রথম শ্রীলঙ্কান বোলার হিসেবে টেস্টে পাঁচ-উইকেট লাভ করার কৃতিত্ব প্রদর্শন করেন।

অবসর 
অবসর পরবর্তীকালে শ্রীলঙ্কা ক্রিকেট দলের কোচের দায়িত্ব লাভ করেন। বর্তমানে তিনি শ্রীলঙ্কা ক্রিকেটের অন্তর্বর্তীকালীন সভাপতির দায়িত্ব পালন করছেন।

তার জ্যেষ্ঠ দুই ভাতা - ডি. এইচ. ডি সিলভা ও ডি. পি. ডি সিলভা সিলনের প্রথম-শ্রেণীর ক্রিকেটার ছিলেন।

তথ্যসূত্র

আরও দেখুন 

 মারভান আতাপাত্তু
 ১৯৭৫ ক্রিকেট বিশ্বকাপ দলসমূহ
 ক্রিকেট বিশ্বকাপের পাঁচ-উইকেট প্রাপ্তির তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 

১৯৪২-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
১৯৭৯ ক্রিকেট বিশ্বকাপের ক্রিকেটার
১৯৮৩ ক্রিকেট বিশ্বকাপের ক্রিকেটার
অল-সিলনের ক্রিকেটার
গালে থেকে আগত ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
মাহিন্দ কলেজের প্রাক্তন শিক্ষার্থী
লিঙ্কনশায়ারের ক্রিকেটার
শ্রীলঙ্কান ক্রিকেটার
শ্রীলঙ্কান ক্রিকেট কোচ
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রপশায়ারের ক্রিকেটার
শ্রীলঙ্কার টেস্ট ক্রিকেট অধিনায়ক
শ্রীলঙ্কান ক্রিকেট প্রশাসক
প্রিন্স অব ওয়েলস কলেজ, মোরাতুয়ার প্রাক্তন শিক্ষার্থী
শ্রীলঙ্কা জাতীয় ক্রিকেট দলের অধিনায়কদের তালিকা

অত্র নিবন্ধটি আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের পুরুষ, মহিলা ও যুব অধিনায়কদের তালিকা যারা আনুষ্ঠানিকভাবে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ২১ জুলাই, ১৯৮১ তারিখে শ্রীলঙ্কা দল আন্তর্জাতিক ক্রিকেট কাউন্সিলের পূর্ণাঙ্গ সদস্য হয়। এরপূর্বে ১৯৬৫ সাল থেকে দলটি আইসিসি’র সহযোগী সদস্যপদ লাভ করে। এরফলে দলটি সহযোগী সদস্যদের নিয়ে গড়া শীর্ষ পর্যায়ের একদিনের প্রতিযোগিতা আইসিসি ট্রফিতে অংশগ্রহণের সুযোগ পায়। ১৯৮১ সালে টেস্ট খেলার মর্যাদা লাভের অব্যহিত পরেই তৎকালীন নিষিদ্ধ ঘোষিত বর্ণবাদী দক্ষিণ আফ্রিকায় আরোসা শ্রীলঙ্কা নামে বিদ্রোহী খেলোয়াড় নিয়ে গড়া দল গমন করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ফলে সফরে অংশগ্রহণকারী সকল খেলোয়াড়কে আজীবনের জন্য ক্রিকেট খেলায় অংশগ্রহণে নিষিদ্ধ করা হয়। পরবর্তীতে অবশ্য তাদের উপর আরোপিত নিষেধাজ্ঞা প্রত্যাহার করা হয়।

একদিনের আন্তর্জাতিকে শ্রীলঙ্কার সেরা সাফল্য হিসেবে রয়েছে ক্রিকেট বিশ্বকাপের শিরোপা লাভ। ১৯৯৬ সালে অর্জুনা রানাতুঙ্গা’র নেতৃত্বাধীন দলটি চ্যাম্পিয়ন হয়।

টেস্ট অধিনায়ক 
শ্রীলঙ্কা দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। ড্যাগার চিহ্নিত খেলোয়াড় সিরিজের একটি টেস্টে অধিনায়কত্ব করেছেন।

 
টীকা:
১ এশিয়ান টেস্ট চ্যাম্পিয়নশীপ
২ এশিয়ান টেস্ট চ্যাম্পিয়নশীপের ফাইনাল

একদিনের আন্তর্জাতিক অধিনায়ক 
একদিনের আন্তর্জাতিকে শ্রীলঙ্কা ক্রিকেট দলের পক্ষে কমপক্ষে একটি খেলায় অধিনায়কত্বকারী খেলোয়াড়ের তালিকা নিম্নে দেয়া হয়েছে। অর্জুনা রানাতুঙ্গা'র নেতৃত্বে ১৯৯৬ সালে দলটি ক্রিকেট বিশ্বকাপ জয় করে ও দলের সেরা সফলতা লাভ করে।

টুয়েন্টি২০ আন্তর্জাতিক অধিনায়ক 
কমপক্ষে একটি টুয়েন্টি২০ আন্তর্জাতিকে অংশগ্রহণকারী শ্রীলঙ্কান অধিনায়কদের তালিকা নিম্নরূপ:-

আইসিসি ট্রফি 
আইসিসি ট্রফি টেস্ট ক্রিকেট বহির্ভূত সদস্য দেশগুলোর প্রধান একদিনের প্রতিযোগিতা। টেস্ট মর্যাদা প্রাপ্তির পূর্বে শ্রীলঙ্কা এ প্রতিযোগিতায় অংশগ্রহণ করতো। নিম্নে শ্রীলঙ্কার পক্ষে অধিনায়কের দায়িত্বে নিয়োজিত ক্রিকেটারদের তালিকা দেয়া হলো:-

যুবদের ক্রিকেট

টেস্ট 
শ্রীলঙ্কা অনূর্ধ্ব-১৯ ক্রিকেট দলের পক্ষে কমপক্ষে একটি টেস্ট খেলায় অধিনায়কের দায়িত্ব পালনকারী ক্রিকেটারদের তালিকা নিম্নে দেয়া হলো:-

তথ্যসূত্র

বহিঃসংযোগ 

CricketArchive
Cricinfo
Wisden Cricketers' Almanack

শ্রীলঙ্কা জাতীয় ক্রিকেট দলের অধিনায়ক
আন্তর্জাতিক ক্রিকেটে শ্রীলঙ্কা
শ্রীলঙ্কান ক্রিকেটারদের তালিকা
ক্রিকেট অধিনায়কদের তালিকা
বাজিগর ভাষা

বাজিগর উত্তর ভারতে প্রচলিত একটি অশ্রেণীবদ্ধ দ্রাবিড় ভাষা। রাজ্যজুড়ে এই ভাষাভাষী মানুষ ছড়িয়ে থাকলে চন্ডীগড়ের দক্ষিণে পাঞ্জাব, হরিয়ানা এবং উত্তর প্রদেশের কাছাকাছি এলাকায় বড় অংশ বসবাস করে। হরিয়ানা, চণ্ডীগড়, দিল্লী, গুজরাত, হিমাচল প্রদেশ, পাঞ্জাব, জম্মু ও কাশ্মীর, মধ্যপ্রদেশ ও কর্ণাটকে বাজিগরভাষী মানুষ পাওয়া যায়।

সাধারণ তথ্য
ঐতিহ্যগতভাবে বাজিগর জনগোষ্ঠীর মধ্যে শিক্ষার হার খুবই কম।

নামকরণ
বাজি শব্দটি উর্দু শব্দ থেকে এসেছে যার অর্থ খেলা। উর্দু বাজি শব্দটি শব্দমূল এসেছে ফারসি ভাষা থেকে। ফারসি পরপদ গর অর্থ হচ্ছে যে পারে। বাজিগর শব্দের আভিধানিক অর্থ দাঁড়ায় কসরতবিদ, জাদুকর, ভাঁড় ইত্যাদি। বাংলা ভাষায় বাজিগর শব্দটি ঈষৎ পরিবর্তিত হয়ে বাজিকর রূপ ধারণ করেছে। বাজিগর জনগোষ্ঠী নিজেদেরকে গোয়ায়ারস বলে দাবি করে। বাজিগর জনগোষ্ঠী ঐতিহ্যগতভাবে জাদুকর, নৃত্যশিল্পী, সংগীতশিল্পী, কসরতবিদ, সার্কাস ইত্যাদিকে তাদের পেশা হিসেবে গ্রহণ করে। তারা বিয়েসহ বিভিন্ন পার্টিতে অংশগ্রহণ করে। বাজিগরেরা নট নামেও পরিচিত।

তথ্যসূত্র

বিস্তারিত পড়ুন

The (very recent) Roots of Bhangra: Jagat Ram Lalka. (2014). 
Singh, Kumāra Sureśa. 1998. Bazigar. In A-G, 339-343. Delhi: Anthropological Survey of India.
Ibbetson, Denzil. 1916 [1883]. Panjab Castes. Lahore: Superintendent of Government Printing, Punjab. 363pp.

বহিঃসংযোগ
 ২০০৮
 ২০০৬

দ্রাবিড় ভাষাসমূহ
ভারতের ভাষা
তুলু ভাষা

তুলু দ্রাবিড়ীয় ভাষা পরিবারের একটি ভাষা। এই ভাষায় দুই মিলিয়ন মানুষ কথা বলে, প্রধানত ভারতের কর্ণাটক প্রদেশের দক্ষিণ-পশ্চিম অংশ এবং উত্তর কেরালার তুলু নাড়ু নামে পরিচিত সামান্য কিছু অংশের মানুষ এই ভাষায় কথা বলে।  ২০১১ সালের হিসেবে ভারতের দুই মিলিয়ন লোক তুলু ভাষাকে মাতৃভাষা হিসেবে ব্যবহার করে। ২০০১ সালে এই সংখ্যা ছিলো ১,৭২২,৭৮৬ জন। ১৯৯১ সালের আদম শুমারির হিসেব অনুযায়ী ১০% বৃদ্ধি পায়। ২০০৯ সালের তথ্যমতে পৃথিবীতে ৩-৫ মিলিয়ন লোক তুলু ভাষাকে মাতৃভাষা হিসেবে ব্যবহার করে। তুলু ভাষায় কথা বলা জনগোষ্ঠীকে তুলুভা বা তুলু জনগোষ্ঠী বলা হয়। তুলু ভাষায় অনলাইন বিশ্বকোষ উইকিপিডিয়া বিনির্মানের প্রচেষ্টা চলছে।

শ্রেণিবিভাগ
তুলু দ্রাবিড়ীয় ভাষা পরিবারের দক্ষিণাংশ থেকে উৎপত্তি লাভ করেছে।

উৎপত্তি
ভাষাবিদদের মতে তুলু, কন্নড়, তামিল এবং মালয়ালম শব্দের উপর ভিত্তি করে তুলু শব্দের অর্থ যা পানির সাথে যুক্ত থাকে। তুলু ভাষায় টুলাভু শব্দের অর্থ জলীয়। তুলু ভাষায় পানি সম্পর্কিত অন্যান্য শব্দাবলি হচ্ছে টালিপু, টেলি, টেলী, তেলপু, টুলিপু, টুলাভু এবং তামেল। কন্নড় ভাষায় তুলুকু এবং টোলে বলে শব্দ আছে। তামিল এবং মালয়ালম ভাষায় তুলি মানে পানির ফোঁটা। ঐতিহ্যগতভাবে তুলু ভাষী জনগোষ্ঠী উপকূলীয় এলাকায় বাস করে। তুলুকে তাই বলা হয় পানির ভাষা।

উপভাষা
তুলু ভাষায় চারটি কথ্যরূপ আছে, যা খুবই কাছাকাছি উচ্চারণ রীতি প্রদর্শন করে। 
 সাধারণ তুলু 
 ব্রাম্মণ তুলু
 জৈন কথ্যরূপ
 গিরিজান কথ্যরূপ

তথ্যসূত্র

কাগজে পড়ুন
Caldwell, R., A Comparative Grammar of the Dravidian or South-Indian family of languages, London: Harrison, 1856.; Reprinted London, K. Paul, Trench, Trubner & co., ltd., 1913; rev. ed. by J. L. Wyatt and T. Ramakrishna Pillai, Madras, University of Madras, 1961, reprint Asian Educational Services, 1998. 
Danielou, Alain (1985), Histoire de l'Inde,  Fayard, Paris. 
Hall, Edith (2002), "The singing actors of antiquity" in Pat Easterling & Edith Hall, ed., Greek and Roman Actors: Aspects of an Ancient Profession, Cambridge University Press, Cambridge. 
Thesis of Viveka Rai
 Lauri Honko, Textualisation of Oral Epics. 
William Pais, Land Called South Canara. 
Bhat, S.L. A Grammar of Tulu: a Dravidian language. 
Männer, A. Tuḷu-English dictionary, Mangalore 1886
Männer, A. English-Tuḷu dictionary, Mangalore 1888 | English-Tuḷu Dictionary.  [a reprint?]
Briegel, J. A Grammar of the Tulu language, Char and Roman. 

Vinson, Julien (1878), , Maisonneuve et cie., Paris
Burnell, Arthur Coke (1874), Elements of South-Indian Palæography from the Fourth to the Seventeenth Century A.D., Trübner & Co.
Krishnamurti, Bhadriraju (2003), The Dravidian Languages, Cambridge University Press.

বহিঃসংযোগ

কর্ণাটক সরকারের তুলু একাডেমির দাপ্তরিক ওয়েবসাইট 
অনলাইন তুলু অভিধান 
 তুলুভার
তুলু ভাষাঃ লিপি এবং কথ্যরূপসমূহ
সাধারণ কন্নড়, তুলু ও কঙ্কনি শব্দগুচ্ছ 
তুলু সাহিত্য

তুলু ভাষা
দ্রাবিড় ভাষাসমূহ
ভারতের ভাষা
কেরালার ভাষা
সংযোগাত্মক ভাষা
দক্ষিণ কন্নড় জেলা
তুলুনাড়ু
তুলুনাড়ুর সংস্কৃতি
ফ্লয়েড মেওয়েদার

ফ্লয়েড মেওয়েদার জুনিয়র (জন্ম নামঃ ফ্লয়েড জয় সিনক্লেয়ার, জন্মঃ ২৪শে ফেব্রুয়ারি ১৯৭৭) একজন পেশাদার মার্কিন মুষ্টিযোদ্ধা। তিনি পেশাদার হিসেবে এখনো অপরাজিত এবং পাঁচটি ভিন্ন ওজন শ্রেণীতে বিশ্ব চ্যাম্পিয়ন হয়েছেন ১১ বার বিশ্ব চ্যাম্পিয়ন এবং ৪ বার লিনিয়াল চ্যাম্পিয়ন হওয়ার মাধ্যমে। মেওয়েদার দুইবারের রিং ম্যাগাজিনের "ফাইটার অফ দ্য ইয়ার" (১৯৯৮ এবং ২০০৭) নির্বাচিত হয়েছেন। তিনি "বক্সিং রাইটার এসোশিয়েশন অফ অ্যামেরিকা" এর দুই বারের নির্বাচিত "ফাইটার অফ দ্য ইয়ার" (২০০৭,২০১৩) এবঙ্ সেরা যোদ্ধা ইএসপিওয়াই পুরস্কার পেয়েছেন (২০০৭,২০১২,২০১৩ এবঙ্ ২০১৪)। স্পাইক টিভি মেওয়েদার কে "দ্য বেষ্ট এভার" (সর্বকালের সেরা) পুরস্কার দিয়েছে (২০১৫)।

মেওয়েদার ডব্লিউবিসি, ডব্লিউবিএ, ডব্লিউবিও এবঙ্গ রিঙ্গ ওয়েল্টার ওয়েট চ্যাম্পিয়ন এবঙ্গ ডব্লিউবিসি সুপার, ডব্লিউবিএ এবঙ্গ রিঙ্গ জুনিয়র মিডল ওয়েট চ্যাম্পিয়ন। তাকে বিভিন্ন সঙ্গবাদ মাধ্যম ও বিভিন্ন ওয়েবসাইট সেরা পাউন্ড ফর পাউন্ড মুষ্টিযোদ্ধা হিসেবে অভিহিত করে যার মধ্যে আছে স্পোর্টস ইলাস্ট্রেটেড, ইএসপিএন, বক্সরেক, ফক্স স্পোর্টস এবঙ্গ ইয়াহু স্পোর্টস। মেওয়েদার ফর্বেস এবঙ্গ স্পোর্টস ইলাস্ট্রেটেড এর ২০১২ এবঙ্গ ২০১৩ এর সর্বচ্চ পারিশ্রমিক প্রাপ্ত ৫০ খেলয়াড়ের মধ্যে শীর্ষ নির্বাচিত হয়েছেন এবঙ্গ ২০১৪ সালে আবারো শীর্ষ নির্বাচিত হন ফর্বেস এর হিসেবে। তিনি ২০০৭ সালে বব অ্যারামের টপ র‍্যাঙ্ক থেকে বের হয়ে মেওয়েদার প্রমোশন প্রতিষ্ঠা করেন।

বাল্যকাল এবং শিক্ষাজীবন 
মেওয়েদার ২৪শে ফেব্রুয়ারি ১৯৭৭ সালে গ্রান্ড র‍্যাপিড, মিশিগানে একটি মুষ্টিযোদ্ধা পরিবারে জন্মগ্রহণ করেন। তার বাবা ফ্লয়েড মেওয়েদার সিনিয়র প্রাক্তন ওয়েল্টার ওয়েট প্রার্থী ছিলেন যিনি হল অফ ফেমার সুগার রে লিওনার্ড এর সাথে প্রতিযোগিতা করেছেন। তার চাচা (জেফ মেওয়েদার ও রজার মেওয়েদার) পেশাদার মুষ্টিযোদ্ধা ছিলেন, রজার মেওয়েদার যিনি বর্তমানে ফ্লয়েড মেওয়েদার এর প্রশিক্ষক হিসেবে আছেন তিনি দুইবারের বিশ্ব চ্যাম্পিয়ন ছিলেন এবং প্রাক্তন হল অফ ফেমার জুলিও সেজার চাভেজ, পার্নেল হুইটেকার এবং কস্টিয়া সিউজু এর সাথে লড়েছেন। মেওয়েদার এর নাম প্রথমে তার মায়ের পারিবারিক নামেই ছিল কিন্ত তার নাম পরিবর্তন করে মেওয়েদার করা হয় যখন তিনি অটোয়া হিলস হাই স্কুল থেকে তার শিক্ষাজীবনের পাট চুকান।

তথ্যসূত্র

১৯৭৭-এ জন্ম
জীবিত ব্যক্তি
মার্কিন মুষ্টিযোদ্ধা
মার্কিন পুরুষ মুষ্টিযোদ্ধা
মার্কিন পুরুষ পেশাদার কুস্তিগির
মার্কিন আপাতবাস্তব টেলিভিশন অনুষ্ঠানে অংশগ্রহণকারী
১৯৯৬ গ্রীষ্মকালীন অলিম্পিকের পদক বিজয়ী
ফ্লাইওয়েট মুষ্টিযোদ্ধা
১৯৯৬ গ্রীষ্মকালীন অলিম্পিকের মুষ্টিযোদ্ধা
২১শ শতাব্দীর আফ্রিকান-মার্কিন পুরুষ ক্রীড়াবিদ
ডি হ্যাভিল্যান্ড কানাডা ড্যাশ ৮

বম্বার্ডিয়ার ড্যাশ-৮ হল দুইটি টার্বোপ্রপ ইঞ্জিন বিশিষ্ট মাঝারি পাল্লার বিমান। ১৯৮৪ সালে ডি হ্যাভিল্যান্ড কানাডা সর্বপ্রথম বিমানটি তৈরী করলেও বর্তমানে বম্বার্ডিয়ার এরোস্পেস এর উৎপাদন করছে। আজ পর্যন্ত এই মডেলের প্রায় ১০০০ টি বিমান তৈরী করা হয়েছে। ২০১৬ সালের মধ্যে বম্বার্ডিয়ার সব মডেল ও প্রকরণ মিলিয়ে সর্বমোট উৎপাদিত বিমানের সংখ্যা ১১৯২ তে উন্নীত করার লক্ষ্মাত্রা স্থির করেছে।

ড্যাশ-৮ বিমানটি খুব ছোট রানওয়ে থেকে উড্ডয়নক্ষম ডি হ্যাভিল্যান্ড কানাডা ড্যাশ ৭ থেকে উন্নয়ন করা হয়েছে। ড্যাশ-৮ বিমানটি স্বল্প খরচে নিরবচ্ছিন্ন ও মসৃণ উড্ডয়নের কথা মাথায় রেখে তৈরী করা হয়েছিল। বিমানটির চারটি প্রকরণ বাজারে রয়েছে, তার মধ্যে ১০০ সিরিজের সর্বোচ্চ যাত্রী ধারণক্ষমতা ৩৯ জন এবং ২০০ সিরিজের প্রকরণগুলো একই ধারণক্ষমতা সম্পন্ন হলেও আরও শক্তিশালী ইঞ্জিন সংযুক্ত ছিল। ড্যাশ-৮-৩০০ সিরিজগুলো একটু সম্প্রসারণের মাধ্যমে ৫০ জন যাত্রী ধারণক্ষম করা হয় এবং পরবর্তীতে ৭৮ জন যাত্রী ধারণক্ষমতায় উন্নীত করে ৪০০ প্রকরণটি তৈরী করা হয়। ১৯৯৭ সালের পর থেকে এই মডেলের যত বিমান তৈরী হয় তাতে কেবিন নয়েজ সাপ্রেশনের ব্যবস্থা রাখা হয় এবং এগুলিকে ইংরেজি অক্ষর কিউ (Q) দ্বারা চিহ্নিত করা হয়।

আরও দেখুন
 বম্বার্ডিয়ার সিআরজে২০০

তথ্যসূত্র

বিমান
বিমান নির্মাতা
দ্বৈত ইঞ্জিনের বিমান
টার্বোপ্রপ ইঞ্জিন
আল্লার ভাষা

আল্লার, যা ছটন বা চেতন নামেও পরিচিত, একটি অশ্রেণীবদ্ধ দ্রাবিড়িয় ভাষা। ভারতের হাতে গোনা কিছু মানুষ এই ভাষায় কথা বলে। ভাষাবিদগণ আল্লার মূল দ্রাবিড়িয় ভাষা নাকি অন্য কোন দ্রাবিড়িয় ভাষার উপভাষা এই সিদ্ধান্তে উপনীত হতে পারে নাই।

ভাষাভাষী জনগোষ্ঠী 
ভারতের কেরালা, মালাপ্পুরাম জেলা্র পেরিনথালমান্না তাহসিল, মানজেরি তাহসিল, আমিনিকাড়ু ও তাযহেকোড়ে এবং পালাক্কাড় জেলার মান্নারক্কাড় ও অট্টাপ্পালাম তাহসিলে কিছু মানুষ এই ভাষায় কথা বলে। ১৯৯৪ সালের হিসেবে ৩৫০ জন মানুষ এই ভাষায় কথা বলতো। এই ভাষার উপর খুব কম গবেষণা হয়েছে।

তথ্যসূত্র 

দ্রাবিড় ভাষাসমূহ
কেরলের ভাষা
অ্যালকাইন

অ্যালকাইন জৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় C2H2 যার IUPAC নাম ইথাইন। অ্যালকাইনের সাধারণ সংকেত CnH2n-2 ।

অ্যালকাইন প্রস্তুতকরণে বিভিন্ন ধরনের উপায় অবলম্বন করা যায়। নিম্নে চারটি উপায় দেখানো হলো:
(১) ক্যালসিয়াম কার্বাইড হতে(CaC2)
CaC2+2H2O = CH≡CH+Ca(OH)2
এখানে তাপমাত্রা বৃদ্ধি করে ক্যালসিয়াম কার্বাইড ও দুই অনু পানি বিক্রিয়া করে ইথাইন যৌগ ও ক্যালসিয়াম হাইড্রোক্সাইড উৎপন্ন করে।
(২) মিথেন হতে(CH4)
6CH4+O2 = 2CH≡CH+2CO+H2
এখানে 1500 ডিগ্রি সেলসিয়াস তাপমাত্রায় ছয় অনু মিথেন ও অক্সিজেনের বিক্রিয়ায় ইথাইন যৌগ উৎপন্ন হয়।

রাসায়নিক বৈশিষ্ট্য 
অ্যালকাইনসমূহ বৈশিষ্ট্যগতভাবে অ্যালকিন সমূহের তুলনায় বেশি অসম্পৃক্ত। বিক্রিয়া অ্যালকিন এক অণু ব্রোমিন যুক্ত করলে অ্যালকাইন দুই অণু ব্রোমিন যুক্ত করে। অ্যালকাইনসমূহ পলিমার বিক্রিয়া প্রদর্শন করে।

তথ্যসূত্র 

 
রসায়ন
জৈব যৌগ